Burjassot commemora el Dia Internacional de la Salut Mental amb una ponència sobre la prevenció del suïcidi
2025-07-24

El pròxim dijous 10 d’octubre, es commemora el Dia Internacional de la Salut Mental i, amb amb aquest motiu, l’Ajuntament de Burjassot, a través del Servei d’Atenció i Seguiment a la malaltia mental (SASEM) i des del departament d’Educació, tots dos dirigits per la Regidora Manuela Carrero, ha preparat una ponència informativa oberta a la ciutadania.

La ponència tindrà lloc en el Centre Socioeducatiu Díaz Pintado el dimecres 16 d’octubre, a les 17.30 hores, i estarà impartida pel doctor Juan Gil Nogués, psicòleg general sanitari, amb el títol “Obrint el diàleg sobre el suïcidi”.

Amb aquesta activitat, des del departament d’Educació, es vol donar resposta a les necessitats demandades per tota la comunitat educativa de Burjassot, creant un punt de trobada on tots els professionals de l’àmbit educatiu i les famílies, puguen aprendre a cuidar tant la salut mental de les xquetes i els xiquets com la dels adults.